**Smernice za razpravo vodstva in razvojnega tima šole**

Pripomoček za izvedbo analize potreb ob uvajanju kombiniranega izobraževanja v poklicne in strokovne šole je nastal v okviru projekta KIPSI (2021 – 2024).

1. Kako na vaši šoli razumete kombinirano izobraževanje? Če in na kakšen način se razlikuje od definicije, predstavljene v projektu KIPSI? Kaj o kombiniranem izobraževanju na vaši šoli na splošno vedo ravnatelj(i), člani vodstvenega tima, strokovni delavci, dijaki in ostalo podporno osebje?
2. Ali je kombinirano izobraževanje že del strategije vaše šole? Če da, v katerih dokumentih šole je zapisano, omenjeno, izpostavljeno? Če da, na kakšen način je kombinirano izobraževanje povezano z vizijo, vrednotami in drugimi razvojnimi prioritetami, cilji vaše šole?
3. Katere pristope h kombiniranemu izobraževanju ste že preizkusili, implementirali v vaši šoli? Kako dolgo ste jih uporabljali oz. jih že uporabljate? Ob katerih priložnostih (npr. pred epidemijo, v času epidemije)? Kdo vse je bil vključen v uresničevanje kombiniranega izobraževanja (vsi strokovni delavci, samo nekateri …)? Katero digitalno opremo in vire ste uporabljali oz. uporabljate? Kakšen vpliv na razvoj kombiniranega izobraževanja je imela epidemija covid-19?
4. Kaj ste o kombiniranem izobraževanju ugotovili do sedaj? Kaj deluje in kaj ne? Kakšna je dodana vrednost kombiniranega izobraževanja? Kateri so vaši največji izzivi in ovire kombiniranemu izobraževanju na ravni vaše šole?
5. Katero digitalno učno okolje ste uporabljali in boste uporabljali za uresničevanje kombiniranega izobraževanja? Kakšne so značilnosti tega digitalnega učnega okolja (npr. je odprto/zaprto, so potrebne licence…)? Ali uporabljate več kot eno digitalno učno okolje? Katero podporno osebje vam je na voljo? Kakšna je vaša ocena stroškov (npr. za nakup licenčne programske opreme, podporno osebje, snemanje posnetkov…)?
6. Katera orodja in aplikacije boste uporabljali za ustvarjanje/oblikovanje in razvoj digitalnih učnih gradiv? Če in kakšno licenčno opremo boste potrebovali? Če in kakšno tehnično podporo boste potrebovali za oblikovanje, razvoj in uresničevanje kombiniranega izobraževanja?
7. Kako dobro je vaša šola opremljena za uresničevanje kombiniranega izobraževanja (npr. prenosni računalniki za dijake, strokovne delavce za uporabo doma/v šoli, širokopasovni internet, fizično okolje – računalniška učilnica, dostop do digitalnih knjižnic in drugih repozitorijev, varnostne zadeve, vzdrževanje opreme)?
8. Na kakšen način vaša šola sicer pristopa k strateškemu razvoju? Katere ustaljene postopke in procese izvajate? Kdo je običajno vključen v strateško načrtovanje in razvoj? Na kakšen način sta strateško načrtovanje in razvoj običajno dokumentirana?
9. Kdo bo na vaši šoli vključen v strateško načrtovanje in razvoj (npr. ravnatelj(i), strokovni delavci, dijaki, drugi deležniki)? Kdo bo član strateškega, razvojnega oz. vodstvenega tima za kombinirano izobraževanje? Kakšne so zmožnosti tima (znanje in spretnosti) za načrtovanje in razvoj strategije kombiniranega izobraževanja? Kdo bo vključen v posamezne elemente procesa strateškega razvoja kombiniranega izobraževanja (tj. načrtovanje, spremljanje in uresničevanje, vrednotenje in poročanje)?
10. Koliko časa potrebujete/bi potrebovali (vi, strokovni delavci, dijaki, drugi vključeni) za strateško načrtovanje pred pričetkom konkretnega uresničevanja kombiniranega izobraževanja?
11. Kolikšen delež kurikula boste uresničevali s kombiniranim izobraževanjem (tj. raven, program, predmet, modul, razred/oddelek)? Kdo o tem na šoli odloča?
12. Kaj kot člani tima za uresničevanje kombiniranega izobraževanja potrebujete, da bi lahko dobro delali? Kaj bi vam pomagalo? Katere informacije (še) potrebujete? Katere teme/vsebine bi potrebovali za usposabljanje?
13. Kakšne odgovore strokovnih delavcev pričakujete pri samoevalvacijskih vprašalnikih v zvezi z uporabo in usposobljenostjo za uporabo digitalnih orodij in aplikacij za poučevanje? Kakšni mislite, da bodo njihovi odgovori glede ovir, s katerimi se soočajo pri uporabi orodij in aplikacij za kombinirano poučevanje?
14. S kakšnim strateškim namenom se lotevate uvajanja kombiniranega izobraževanja? Katere strateške cilje tega razvojnega procesa želite zasledovati (na ravneh: šole, učiteljev in dijakov)?